Een van Waterkloof-4 in ongeluk | Maroela Media
Tiedt se pa, Chris, het aan die media bevestig sy seun was in 'n ongeluk, maar wou nie meer kommentaar lewer of oor sy toestand uitbrei nie.
Frikkie Gous, 'n woordvoerder van Lifemed-nooddienste, het gesê 'n ongeluk het in Moreletapark plaasgevind. Twee voertuie was in die ongeluk betrokke. "Ek kan bevestig dat ons 'n pasiënt in 'n stabiele toestand na 'n private hospitaal in Pretoria se middestad geneem het," het Gous gesê. Hy het gesê weens pasiëntvertroulikheid mag die nooddienste nie die pasiënt se naam bekend maak nie.
Emer-G-Med was ook op die toneel en het drie mense van die ander voertuig op die toneel behandel.
Die bestuurder van die ander motor, Colette Lippold, het haar twee kinders by Laerskool Constantiapark gaan haal en was op pad na hul huis in Moreletta Park toe die ongeluk gebeur het. Natasha de Jager, Lippold se vriendin en kollega, het aan Maroela Media gesê Lippold het verskeie beserings opgedoen waaronder gebreekte ribbes,'n geskeurde ligament en beserings aan haar lewer. Sy word in die hoësorgeenheid van die Kloof-hospitaal in Pretoria-Oos behandel.
Ao. Dave Miller, 'n woordvoerder van die Garsfontein-polisie, het Donderdag aan Maroela Media bevestig daar was Dinsdagmiddag twee afsonderlike ongelukke in die omgewing. "Een ongeluk het omstreeks 14:15 op die hoek van Rubensteinweg en Peddiestraat plaasgevind. Die ander ongeluk het sowat 'n uur later op die hoek van Blouhaakstraat en Solomon Mahlanguweg [Hans Strijdomweg] plaasgevind," het Miller gesê. Hy het gesê die Garsfontein-polisie ondersoek in beide gevalle 'n saak van roekelose en nalatige bestuur.
Mens kan lees wat jy wil, maar waarom moet die publiek kennis neem hiervan? Gaan al hul doen en late nou nuus haal?
Nelmari · 5 jaar gelede
Ek kan ook nie verstaan hoekom dit belangrik is nie. Dis 'n doodgewone ou wat in 'n ongeluk was…?
Ek stem saam met julle hierbo, Gevange word " Celeb "
Waarom is dit in die nuus?? "Hy het gesê die Garsfontein-polisie ondersoek in beide gevalle 'n saak van roekelose en nalatige bestuur." Ek lees ook in Die Beeld dat hy nou aangekla is. Die punt is, mens sou dink iemand wat tronk toe is, en sy "les geleer het" sou ook darem bietjie meer verantwoordelik optree!!
En dis nuus? Hoekom? Los die ou tog uit. Hy het sy skuld aan die samelewing betaal. Laat hom ook nou aangaan met sy lewe, sonder dat hy vir elke dingetjie die koerant haal en waar daar elke keer die Waterkloof 4 etiket om sy nek gehang word.
En dis nuus, want as niks in die nuus kom wat verkeerd is, hoe kan ons ooit geregtigheid he?
Ek stem ook saam met julle………………………
Ai, die vraag is, het hy regtig sy skuld aan die samelewing betaal? Hy is uit op parool vrygelaat, wat beteken hy word 'n kans gegun – sy straf is verkort… So is dit nou REG dat mense net roekeloos bestuur en ander seer maak? Watter samelewing leef ons in, as ons nie kan sien dat dit verkeerd is nie? As dit nou 'n ONGELUK was, maar roekeloos bestuur – dit kon verhoed gewees het! Hy is alreeds verantwoordelik vir 'n lewe, dit sou baie hartseer wees as hy weereens 'n lewe sou ontneem!
zelna · 5 jaar gelede
Aai aai mense het julle die deel van "roekeloos en nalatige bestuur word ondersoek" gemis? as iets ondersoek word is dit nog nie bevestig nie!!!!!!!!!!!!